jkorsvik/nowiki_second_scrape_merged huggingface dataset:
Danone

Danone er et fransk selskap som er verdens største produsent av ferske meierivarer. Groupe Danone omsatte i 2009 for 121,4 milliarder kroner. Selskapet, som ble stiftet i 1919, etablerte seg på det norske markedet med yogurtmerket Activa i 2007. Også produktet Danonino markedsføres i Norge, og i løpet av tre år har selskapet tatt 7,5 % av markedet for slike produkter, noe som har ført til at de har opprettet eget markedskontor i Norge. Selskapet produserer også flaskevann av merket Evian og er børsnotert flere steder i verden, blant annet i Paris, hvor selskapets hovedkontor ligger.
Selskapet lager melkeproduktene som selges i Norge av melk fra EU. Denne melken er billigere enn norsk melk og produktene kan derfor konkurrere med norske melkeprodukter, selv om disse er beskyttet av toll. 


== Kilder ==
Sverre Stenseng og Marita E. Valvik: Fransk rival for Tine. Artikkel i Aftenposten 12. oktober 2010 side 30


== Eksterne lenker ==
(en) Offisielt nettsted 
(en) Groupe Danone – kategori av bilder, video eller lyd på Commons
Martinsdag

Martinsmesse, Mortensmesse, Martinsdag eller Mortensdag er en kristen høytid som feires den 11. november til minne om den hellige Martin av Tours (ca 315–397 e.Kr.).


== Legenden om Martin av Tours ==
Legenden Martin forteller at han av beskjedenhet ikke ville la seg utnevne til biskop, og så løp han og gjemte seg blant gjessene. Men gjessene flakset opp og røpte ham. Så ble det til straff at en hvert år på Martins dødsdag skulle slakte og spise gås.


== Matvaner ==
I mange land, og også i Sverige, Danmark og Tyskland, som står oss nært, har det vært tradisjon å spise gåsemiddag på denne dagen. I Norge har det kun blant borgerskapet vært at enkelte har spist gås, og som oftest på restaurant. Og blant nordmenn som har pleid kontakt med andre skandinaver i utlandet, har det også vært vanlig at de tok del i skikken.
Ellers har dette aldri riktig vunnet fotfeste i Norge, men det har noen steder vært en bevissthet på å spise gris på denne dagen. I nyere tid er det alle steder blitt mer vanlig å spise and enn gås. Et poeng var at maten skulle deles med de fattige.
I Skåne spises det tradisjonelt svartsoppa og skånsk eplekake.


== Primstavmerker ==
På primstaven er dagen som oftest markert med en gås eller en bispestav, men det kan også være merket av med et drikkehorn. Dette er til minne om at Martin en gang skal ha rakt drikkehornet til sin prest, før han skjenket kongen. På den måten ville han vise at den geistelige lederen hadde høyere status enn den verdslige.


== Bjørnekvelden ==
Dagen kalles også bjørnekvelden, for da går bjørnen i hi.


== Referanser ==
Røytingkalven fyr

Røytingkalven fyr er et kystfyr i Sognesjøen, beliggende i Gulen kommune i Vestland. Fyret ligger ved øya Røytinga og Røytingkalven. Fyret har lyskilde 14 meter over havet. Det lyser med karakteristikk ISO WRG (hvit-rød-grønn) 6s og har en lysvidde på 6-9 nautiske mil. Anlegget har racon.


== Se også ==
Sognesjøen


== Eksterne lenker ==
Norsk Fyrliste 2008 – Kystverket, side 231-240.
Flatbåt

Flatbåt er betegnelse på to ulike båttyper med nesten helt vannrett bunn:  For det første en rektangulær, kasseformet båt, med nærmest loddrette sider, nesten loddrett, flat plate (speil) både foran og bak, og med om lag samme bredde i hele lengden.  For det annet en båt som er flat bak – har akterspeil – og er spiss foran; denne siste typen kalles også ofte for putt.
Begge flatbåttypene er enkle å bygge; særlig de kasseformede kan bygges av nærmest hvem som helst.  Men de kasseformede har svært begrenset både fartsevne og sjødyktighet, og brukes derfor nesten utelukkende på mindre vann; til gjengjeld har disse svært stor lasteevne.  Puttene brukes også en god del i sjøen.  Begge typene er svært gruntgående.
A-jollen er eksempel på en moderne, liten, kasseformet flatbåt, der sjødyktigheten er økt litt ved at sidene er relativt høye, og bunnen buer litt og er lavest nær midten.  Som man ser, vil en passe rigg, en (senke-)kjøl og et ror gjøre enhver båt til en brukbar seiler.
Bardvågen fyr

Bardvågen fyr er et kystfyr i Sognesjøen, beliggende i Gulen kommune i Vestland. Fyret ligger vest ved Byrknesøyna. Fyret har lyskilde 7,4 meter over havet. Det lyser med karakteristikk ISO WRG (hvit-rød-grønn) 8s og har en lysvidde på 7-9 nautiske mil. Anlegget har racon.


== Se også ==
Sognesjøen


== Eksterne lenker ==
Norsk Fyrliste 2008 – Kystverket, side 231-240.
Sogneoksen fyr

Sogneoksen fyr er et kystfyr i Sognesjøen, beliggende i Gulen kommune i Vestland. Fyret ligger vest ved øya Sogneoksen. Fyret har lyskilde 23 meter over havet. Det lyser med karakteristikk ISO WRG (hvit-rød-grønn) 10s og har en lysvidde på 7-10 nautiske mil. Anlegget har racon.


== Se også ==
Sognesjøen


== Eksterne lenker ==
Norsk Fyrliste 2008 – Kystverket, side 231-240.
Syllingsvåg fyr

Syllingsvåg fyr er et kystfyr i Sognesjøen, beliggende i Gulen kommune i Vestland. Fyret ligger vest ved øya Hisarøyna. Fyret har lyskilde 12,5 meter over havet. Det lyser med karakteristikk ISO WRG (hvit-rød-grønn) 6s og har en lysvidde på 8-11 nautiske mil. Anlegget har racon.


== Se også ==
Sognesjøen


== Eksterne lenker ==
Norsk Fyrliste 2008 – Kystverket, side 231-240.
Dingenes fyr

Dingenes fyr er et kystfyr i Sognesjøen, beliggende i Gulen kommune i Vestland. Fyret ligger vest ved Dingeneset. Fyret har lyskilde 12,2 meter over havet. Det lyser med karakteristikk ISO WRG (hvit-rød-grønn) 2s og har en lysvidde på 3-5 nautiske mil. Anlegget har racon.


== Se også ==
Sognesjøen


== Eksterne lenker ==
Norsk Fyrliste 2008 – Kystverket, side 231-240.
K-Paz de la Sierra

K-Paz de la Sierra er en musikkgruppe som holder til i Chicago i USA. Medlemmene kommer opprinnelig fra Mexico. Musikken deres er av sjangeren duranguense. Gruppa platedebuterte i 2003, og gjorde seg populære med singelen «Mi Credo». I 2007 ble den tidligere frontfiguren Sergio Gómez kidnappa og drept av en narkotikabande.


== Medlemmer ==
Norma Garcia
Gabriel Lopez Salgado
Carolina Arauz
Alejandra Jacome
Aldo
Benjamin


== Diskografi ==
2003 – Arrasando con Fuego
2004 – Pensando en Ti
2005 – Más Capaces que Nunca
2006 – Conquistando Corazones
2007 – Capáz de Todo por Ti
2009 – Como un Tatuaje


== Eksterne lenker ==
(en) K-Paz De La Sierra på Discogs 
(en) K-Paz De La Sierra på Discogs 
(en) K-Paz De La Sierra på MusicBrainz 
(en) K-Paz De La Sierra på Spotify 
(en) K-Paz De La Sierra på Songkick
Lee Mi-young

Lee Mi-young (født 28. januar 1969), sørkoreansk håndballspiller som deltok i de olympiske leker 1988 i Seoul og 1992 i Barcelona.
Mi-young ble olympisk mester i håndball under Sommer-OL 1988 i Seoul. Hun var med på det sørkoreanske laget som vant håndballturneringen for damer foran Norge og Sovjetunionen. I finalerunden som besto av fire lag, vant de to kamper, de slo Norge med 23-20 og Sovjetunionen med 21-19 men tapte kampen mot Jugoslavia med 19-22. De vant finalegruppen med fire poeng foran Norge og Sovjetunionen som begge fikk tre poeng.
Fire år senere, under Sommer-OL 1992 i Barcelona, vant hun en ny gullmedalje med det sørkoreanske laget som vant håndballturneringen for damer foran Norge og SUS. Det var åtte lag som deltok i håndballturneringen for damer. To grupper med fire lag der de to beste i hver gruppe gikk videre til semifinale. Sør-Korea vant sin gruppe foran Norge etter ha vunnet to kamper og spilt en uavgjort. De vant semifinalen mot Tyskland med 26-25 og i finalen, som ble spilt 8. august 1992, beseiret de Norge med 28-21. Mi-young spilte alle fem kampene i turneringen og scoret 23 mål.


== OL-medaljer ==
 1988  Seoul -  Gull i håndball, damer  Sør-Korea
 1992  Barcelona -  Gull i håndball, damer  Sør-Korea


== Referanser ==


== Eksterne lenker ==
(en) Lee Mi-young – Olympedia 
(en) Lee Mi-young – Sports-Reference (OL-resultater – arkivert)
Rutletangen fyr

Rutletangen fyr er et kystfyr i Sognesjøen, beliggende i Gulen kommune i Vestland, nær innløpet av Sognefjorden. Fyret ligger nord på øya Fjærøy ved Rutledal. Fyret har lyskilde 10 meter over havet. Det lyser med karakteristikk ISO WRG (hvit-rød-grønn) 4s og har en lysvidde på 5-8 nautiske mil. Anlegget har racon.


== Se også ==
Sognesjøen


== Eksterne lenker ==
Norsk Fyrliste 2008 – Kystverket, side 231-240.
Utvær fyr

Utvær fyr, også kalt Utvær fyrstasjon, er et tredje ordens kystfyr vest for fiskeværet Utvær i Sognesjøen, beliggende i Solund kommune i Vestland – og regnes som Norges vestligste punkt. Fyret ligger i øygruppa Utvær, som er fredet som Utvær naturreservat. Fyret har rødt tårn med lyskilde 45 meter over havet. Det lyser med karakteristikk FI W (hvite blink) 30s og har en lysstyrke på 2 228 000 hefnerlys og lysvidde på 19 nautiske mil. Anlegget har racon.
Fyret ble installert i 1900, og er et av hovedfyrene langs kysten av Vestlandet. Det ble sist endret i 1952 og har vært radiofyr fra 1954. Under andre verdenskrig ble fyret i 1945 sterkt skadet ved flyangrep, og det 31 meter høye støpejernstårnet fikk nytt lyktehus i 1948. Et lite bitårn står på en cisterne ved siden av hovedfyret.
Fyret ble avbemannet i 2004. Det er Staten ved Kystverket som eier Utvær fyrstasjon, men etter avbemanningen leies anlegget av Solund kommune. Fremdeles utgjør fyrstasjonen en sterkt element i området. Den har maskinhus, boliger og uthus i tillegg til naust og landing. Området rundt tårnet er vernet som naturreservat.


== Norges vestligste punkt ==
Utvær ligger på 4°30'33.6"Ø, grunnlinjepunkt NM64 Steinsøyna NV på 4°29'59.37" og NM63 Holmebåen på 4°29'57.02". Derved ligger disse hhv. 512 m og 547 m lenger vest enn Utvær.


== Se også ==
Sognesjøen


== Eksterne lenker ==
(en) Utvær fyr – kategori av bilder, video eller lyd på Commons 
(no) Norsk Fyrliste 2008 – Kystverket, side 231-240.
(no) Om Utvær fyrstasjon hos fyr.no - Norsk fyrhistorisk forening
«Utvær fyr». Kulturminnesøk. Riksantikvaren – Direktoratet for kulturminneforvaltning.
Putt (båt)

En putt er en båt med nesten helt flat bunn, flat bak – har akterspeil – og er spiss foran.  Sammen med kasseformede båter, danner de båttypen flatbåt.
Puttene finnes i en mengde størrelser og versjoner, ikke minst fordi de er svært enkle å bygge, og derfor kan lages av enhver litt dyktig hobbysnekker.  Til forskjell fra de kasseformede flatbåtene, stiller de dog "båtbyggeren" overfor utfordringen med å få de loddrette bordene som danner sidene, bøyd til mellom akterspeilet og stevnen.
En godt kjent type putt, som har vært brukt i stort antall i flere generasjoner, er "Lyngørputten" fra Lyngør i Aust-Agder; denne har vært utgangspunktet for de finérputtene som Bragdøya Kystlag fra 2008 tilbyr publikum å bygge selv – med veiledning.
Ellers i Skagerrakområdet er puttformede båter mye brukt på Sveriges vestkyst, også her i mange ulike versjoner, og kjent under betegnelsen 'doris' eller 'dora'.
Cho Youn-jeong

Cho Youn-jeong (født 29. september 1969), sørkoreansk bueskytter som deltok i de olympiske leker 1992 i Barcelona.
Youn-jeong ble olympisk mester i bueskyting to ganger under Sommer-OL 1992 i Barcelona. Hun vant den individulle konkurransen foran Kim Soo-nyung og Natalia Valejeva. Hun var også med på det sørkoreanske laget som vant lagkonkurransen i bueskyting for damer foran Kina og SUS. De andre på laget var Kim Soo-nyung og Lee Eun-kyung.


== OL-medaljer ==
 1992  Barcelona -  Gull i bueskyting, individiuelt damer  Sør-Korea
 1992  Barcelona -  Gull i bueskyting lag, damer  Sør-Korea


== Referanser ==


== Eksterne lenker ==
(en) Cho Youn-jeong – Olympedia 
(en) Cho Youn-jeong – Sports-Reference (OL-resultater – arkivert) 
(en) Cho Youn-jeong – World Archery Federation
Doris (båt)

Doris er en svensk båttype med flat bunn, akterspeil og spiss stevn, inspirert av en nordamerikansk av samme slag - dory. Den finnes i mange versjoner.  En nær beslektet betegnelse er 'dora'.  Ganske lik de norske puttene.
Lee Eun-kyung

Lee Eun-kyung (født 15. juli 1972), sørkoreansk bueskytter som deltok i de olympiske leker 1992 i Barcelona.
Eun-kyung ble olympisk mester i bueskyting under Sommer-OL 1992 i Barcelona. Hun var med på det sørkoreanske laget som vant lagkonkurransen i bueskyting for damer foran Kina og SUS. De andre på laget var Kim Soo-nyung og Cho Youn-jeong.


== OL-medaljer ==
 1992  Barcelona -  Gull i bueskyting lag, damer  Sør-Korea


== Eksterne lenker ==
(en) Lee Eun-kyung – Olympedia 
(en) Lee Eun-kyung – Sports-Reference (OL-resultater – arkivert)
Lyngørputt

Lyngørputt er en type flatbåt, som er flat bak – har akterspeil – og har spiss stevn.  Har vært brukt i flere generasjoner i Lyngør-Tvedestrandområdet i generasjoner, og er fortsatt mye brukt.  Er utgangspunktet for de finérputtene som Bragdøya Kystlag fra 2008 tilbyr publikum å bygge selv – med materialer delvis ferdigskåret, og med veiledning.
Chung So-young

Chung So-young (født 4. mars 1967), sørkoreansk badmintonspiller som deltok i de olympiske leker 1992 i Barcelona.
So-young ble olympisk mester i badminton under Sommer-OL 1992 i Barcelona. Sammen med  Hwang Hye-young vant hun doubleturneringen for damer.


== OL-medaljer ==
 1992  Barcelona -  Gull i badminton, double damer  Sør-Korea


== Referanser ==


== Eksterne lenker ==
(en) Chung So-young – Olympics.com 
(en) Chung So-young – Olympedia 
(en) Chung So-young – Sports-Reference (OL-resultater – arkivert) 
(en) Chung So-young – databaseOlympics.com (arkivert) 
(en) Chung So-young – BWF (bwf.tournamentsoftware.com) 
(en) Chung So-young – BWF (bwfbadminton.com) 
(en) Chung So-young – TheSports.org
Hwang Hye-young

Hwang Hye-young (født 16. juli 1966), sørkoreansk badmintonspiller som deltok i de olympiske leker 1992 i Barcelona.
Hwang Hye-young ble olympisk mester i badminton under Sommer-OL 1992 i Barcelona. Sammen med Chung So-young vant hun doubleturneringen for damer.


== OL-medaljer ==
 1992  Barcelona -  Gull i badminton, double damer  Sør-Korea


== Referanser ==


== Eksterne lenker ==
(en) Hwang Hye-young – Olympedia 
(en) Hwang Hye-young – Sports-Reference (OL-resultater – arkivert) 
(en) Hwang Hye-young – databaseOlympics.com (arkivert) 
(en) Hwang Hye-young – BWF (bwf.tournamentsoftware.com) 
(en) Hwang Hye-young – BWF (bwfbadminton.com) 
(en) Hwang Hye-young – TheSports.org
Trónd Hansen

Trónd Hansen (født 28. september 1881 i Tórshavn, død 6. juni 1939) var en færøysk gartner og politiker (Jv.).
Han var utdannet agronom og handelsgartner fra 1904. Hansen begynte å dyrke og selge blomster i Tórshavn like etter år 1900, og etablerte drivhus i 1917 og regulært blomsterutsalg i 1921. Hansen var innvalgt i kommunestyret i Tórshavn for arbeiderlisten 1917–1920, senere innvalgt på Lagtinget fra Suðurstreymoy for Javnaðarflokkurin for perioden 1936–1940. Johan Pauli Henriksen overtok mandatet etter Hansens død i 1939.


== Referanser ==
Antinous

Antinous (født cirka 111, død 30. oktober 130) var den romerske keiseren Hadrians elsker.
Antinous druknet i Nilen i oktober i 130, og det er ikke kjent om hans død var forårsaket av en ulykke, selvmord, mord eller religiøst offer, men keiseren ble fortvilt. Hans sorg visste ingen grenser, han oppkalte ikke bare steder etter Antinous, han lot prege medaljer, reise statuer til hans ære over hele riket, det gikk så langt at han opphøyde ham til gud og lot bygge tempel i Bitynia, Mantineia i Arcadia og Athen samt festivaler ble feiret til hans ære. 


== Eksterne lenker ==
(en) Antinous – kategori av bilder, video eller lyd på Commons 
(en) Antinous – galleri av bilder, video eller lyd på Commons 
Antinous gravsted
Portrett av Antinous
Det første Antinous forum
Antinous hjemmeside
Gazet Patursson

Olaf Gazet Patursson (født 6. juli 1879 i Kirkjubøur, død 2. mai 1970 samme sted) var en færøysk gartner og vitenskapsmann innen botanikk og entomologi. Han regnes som en foregangsmann innen hagebruk på Færøyene. Sammen med Rasmus Rasmussen gav Patursson færøyske artsnavn til en rekke planter.Han vokste opp på Kirkjubøargarður som sønn av kongsbonde Poul Pedersen (Páll Patursson) og Ellen Djonesen (Elin Dalsgarð). Han hadde fem eldre søsken: Jóannes, Helena, Sverri, Sigert og Petur Patursson. Han giftet seg med Frederikka Samuelsen, niese av kjøpmennene Petur Hans og Jacob Dahl og kusine av prost Jákup Dahl.Gazet Patursson fikk først hjemmeundervisning sammen med søsknene i Kirkjubøur, hvorpå han gikk realskolen i Tórshavn, uten å ta eksamen. Han gikk broren Jóannes Paturssons landbruksskole i Kirkjubøur, senere Askov højskole og Den Kongelige Veterinær- og Landbohøjskole i Danmark, men avbrøt studiene på grunn av sykdom. Han gikk også Stend jordbruksskole ved Bergen og fikk sin fagutdannelse som gartner ved Ingebret K. Grudes planteskole på Jæren. Etter den første verdenskrig vendte Patursson tilbake til Kirkjubøur, hvor han ble den første på Færøyene til å ha hagebruk som hovedgeskjeft.I motsetning til resten av søskenflokken, som alle stort sett var politisk aktive for Sjálvstýrisflokkurin, var Gazet Patursson en åpen sympatisør av Javnaðarflokkurin og venn av partiets mangeårige formann, Peter Mohr Dam.Gazet Patursson ble utnevnt til ridder av Dannebrogordenen.


== Referanser ==
São Conrado

São Conrado er en bydel i Zona Sul i Rio de Janeiro, sørvest for Leblon og Ipanema. São Conrado er et velstående område, og langs stranden ligger det høye blokker. Til tross for den nærliggende favelaen Rocinha, som er Sør-Amerikas største, er São Conrado regnet som et av de tryggeste områdene i byen. I São Conrado finner man så å si bare leilighetskomplekser langs stranden, mens man i den sørlige fjellsiden finner store eneboliger.
São Conrado hadde 10 980 innbyggere i 2010. Arealet er på 6,49 km².


== Referanser ==
MeeGo

Meego er en tidligere åpen Linuxdistribusjon for mobilt utstyr. MeeGo ble annonsert på Mobile World Congress i februar 2010 av Intel og Nokia under en felles pressekonferanse. Målet er å fusjonere prosjektene Moblin (fra Intel) og  Maemo (fra Nokia) i ett prosjekt. Prosjektet er formelt styrt av Linux Foundation. Ifølge Intel, ble MeeGo utviklet fordi Microsoft ikke tilbyr omfattende Windows 7-støtte for Intel Atom-prosessoren. Novell spiller også en stor rolle i MeeGo-prosjektet gjennom arbeid med Linux Foundation om å bygge infrastruktur og offisielle MeeGo produkter, og meego er stadig å bruke mer av Novells teknologi som opprinnelig ble utviklet for openSUSE, (herunder openSUSE Build Service, ZYpp for pakkesystem, og andre verktøy for systemadministrasjon). MeeGo er primært laget for å fungere som et operativsystem for plattformer som:

NettPC
Billige og enkle PCer
Nettbrett
Mobiltelefoni og kommunikasjonsenheter
Underholdningenheter i biler
TVer med internett-tilkobling og IPTV-bokser
Smarttelefoner
Samt andre innebygde systemerHarmattan, opprinnelig planlagt å bli Maemo 6, blir nå regnet for å være en MeeGo forekomst (men ikke en MeeGo produkt), og Nokia slutter med Maemo merket (og brandingen) f.o.m Harmattan og utover (Maemo 5, aka Fremantle, og tidligere versjoner vil fortsatt være kalt Maemo).


== Eksterne lenker ==
(en) Offisielt nettsted 
(en) Offisiell blogg 
(en) MeeGo – kategori av bilder, video eller lyd på Commons
Jakob Schmid

Jakob Schmid (født 25. juli 1886 i Traunstein, død 16. august 1964) var en tysk oppsynsmann og politisk kommissær under det tredje rike som ble særlig kjent for å stå bak arrestasjonen av Hans og Sophie Scholl fra gruppen Den hvite rose mens de delte ut løpesedler. 
Schmid ble medlem SA i 1933 og i NSDAP i 1937. Han hadde siden 1926 arbeidet ved Ludwig-Maximilians-Universität München. Etter den nasjonalsosialistiske maktovertakelsen var han ansvarlig for ro og orden på universitetet, og var også en politisk kommissær. Klokken 11.00 om formiddagen 1943 observerte han at Scholl-søsknene delte ut løpesedler i universitetets atrium, og arresterte dem da de skulle forlate bygningen. Da universitetets rektor ikke var til stede, overleverte han dem til universitetets juridiske sjef som kontaktet Gestapo.
Selv benektet han å ha gjort annet enn sin plikt da han pekte ut Scholl-søsknene. Han hevdet han var uvitende om at Gestapo ville bli tilkalt, og om belønningen som var utlovet. Han påstod også at han hadde arrestert nasjonalsosialistiske ungdommer som hadde delt ut løpesedler og malt på veggene før 1933.
Han ble arrestert av amerikanerne allerede 11. mai 1945 og stilt for retten i 1946. Han ble dømt til fem års fengsel. Han søkte to ganger om benådning, noe som ble avslått begge ganger. Han ble løslatt i 1951 og levde resten av livet som pensjonist.


== Referanser ==


== Eksterne lenker ==
(en) Jakob Schmid (NSDAP) – kategori av bilder, video eller lyd på Commons 
(en) Jakob Schmid på Internet Movie Database
Stoltzekleiven Opp

Stoltzekleiven Opp er et motbakkeløp som arrangeres hvert år i september av idrettslaget Varegg. Løpet går opp Stoltzekleiven fra Fjellveien, 200 meter sør for Bergen sekundærstasjon, og opp til skaret under Sandviksfløyen. Løpet ble arrangert første gang i 1979 i forbindelse med 100-årsjubileum for Fjellveien. Arrangementet går over to dager og har start fredag og lørdag siste helgen i september fra kl 9.15 til 18.15 hver dag. Løperne går ut med ti sekunders mellomrom. Løpet har vært fulltegnet de siste årene og ca 6 300 er da påmeldt og Stoltzekleiven Opp er etter sigende verdens største motbakkeløp.I 2018 ble det 40. løpet gjennomført og det ble utgitt Jubileumsboken Stoltzekleiven Opp: 40 bratte år! med undertittel «Ka e det med Stoltzen?» Boken er skrevet av Steinar B. Christensen i samarbeid med medlemmer av arrangørstaben.
Rekorden for menn innehas av Stian Øvergaard Aarvik på 7 minutter og 46 sekunder og for kvinner av Kristin Størmer Steira i 2013 på 9 minutter og 35 sekunder. Løypen har en stigning på 301,44 meter og går over ca. 800 trappetrinn.


== Vinnere ==


== Bilder ==

		
		
		
		
		


== Referanser ==


== Litteratur ==
Steinar B. Christensen (2018). 40 bratte år! Ka e det med Stoltzen? : 1979-2018. Mega. ISBN 978-82-691047-1-4. 


== Eksterne lenker ==
Offisielt nettsted
Kunståret 1646

Kunståret 1646 er en oversikt over hendelser, fødte og avdøde kunstnerpersonligheter i 1646.


== Hendelser ==


== Malerier ==


== Fødsler ==
8. august - Godfrey Kneller, tyskfødt engelsk portrettmaler (død 1723)
Andrea Belvedere – italiensk kunstmaler i barokken (ukjent dødsår)
Lorenzo Bergonzoni - italiensk kunstmaler i barokken (død 1700)
Giacinto Calandrucci - italiensk kunstmaler ved studioet til Carlo Maratta (død 1707)
Juan Correa - mexicansk kunstmaler som hovedsakelig arbeidet med religiøse tema (død 1716)
Pietro Dandini - italiensk kunstmaler i barokken som virket i Firenze (død 1712)
Francesco Monti - italiensk kunstmaler som malte slagscener (død 1712)
Pietro Paolo Raggi - italiensk Caravaggisti kunstmaler som malte Bakkanal og landskaper (død 1724)
ca. 1646 - Jean-Baptiste Corneille - fransk kunstmaler, etser, og gravør (død 1695)


== Dødsfall ==
10. april - Santino Solari, sveitsisk arkitekt og billedhugger (født 1576)
19. august - Francesco Furini - italiensk barokk kunstmaler fra Firenze (født 1600/1603)
28. oktober - William Dobson, engelsk kunstmaler (født 1610)
Alessandro Albini - italiensk kunstmaler i den tidlige barokken (født 1568)
Ludovico Lana - italiensk kunstmaler i barokken, som hovedsakelig virket i Modena (født ca. 1597)
Niccolo Laniere - italiensk kunstmaler og gravør (født 1608)
ca. 1646 - Giovanni Stefano Marucelli, italiensk kunstmaler og arkitekt somk hovedsakelig virket i Toscana (født 1586)


== Referanser ==


== Eksterne lenker ==
(en) 1646 in art – kategori av bilder, video eller lyd på Commons